Publication: Magyar Közlöny
Issue: MK-2004-60 (Year: 2004, Number: 60)
Era: 2004-2010
Section: II. számú melléklet a 2004. évi XXX. törvényhez
Paragraph Index: 5142

a) A munkavállalóknak az említett rendelet 10. cikke (1) bekezdésének a) pontjában említett családtagjai, akik ezen okmány aláírásának időpontjában valamely tagállam területén az előírásoknak megfelelően a munkavállalóval együtt laknak, a csatlakozást követően jogosultak ezen tagállam teljes területén munkaviszonyt létesíteni. A fent említett jogosultság azonban korlátozható a spanyol munkavállalók azon családtagjaira, akik az ezen okmány aláírásának napját megelőzően megkötött, a spanyol munkavállalók családtagjai foglalkoztatásának a csatlakozást követő lehetőségére vonatkozó feltételekről szóló, különleges kétoldalú megállapodások alapján meghatározott korábbi időpontban valamely másik tagállamban laknak.

Source: https://magyarkozlony.hu/hivatalos-lapok/ef6d1064adc3681a135a845696cfcd63a57e3768/dokumentumok/755b096f4aa1b1c940835872535bc4c5a9a35d20/letoltes